### Beslutning

Tilbagesendes Magistratsafdelingen for Sociale forhold og Beskæftigelse med bemærkning, at byrådet i sit møde den 15. december 2021 har vedtaget Magistratens foranstående indstilling af 6. december 2021.

Dansk Folkepartis byrådsgruppe tog redegørelsen til efterretning, men ønskede ført til protokol, at de principielt er imod, at der arbejdes med fattigdomsgrænser.

Magistratsafdelingen for Sociale Forhold og Beskæftigelse udarbejder notat.

Udviklingen i fattigdom blandt overførselsmodtagere i [adresse], 2021

### Resumé

Antallet af ydelsesmodtagere under fattigdomsgrænsen i [adresse] er faldet fra 1.577 i september 2020 til 1.229 i september 2021, svarende til et fald på 22 pct.

De største fald ses blandt unge job- og uddannelsesparate under 30 år, hvor antallet er faldet med henholdsvis 35 pct. og 40 pct. Antallet af unge aktivitetsparate under 25 år er faldet med 8 pct. Endelig er antallet af modtagere af selvforsørgelses- og hjemrejseydelse / overgangsydelse faldet med 17 pct.

For børnefattigdom viser senest tilgængelige data, at antallet af børn i familier på overførselsindkomst er faldet fra 1.993 børn i 1.098 familier i august 2020 til 1.765 børn i 1.021 familier i august 2021, hvilket svarer til et fald på henholdsvis 11 pct. og 7 pct.

Selvom det ikke er muligt at vide, hvorvidt oprettelsen af en udsættelsessag skyldes fattigdom, kan omfanget af udsættelsessager ses som en indikator på fattigdom. I 2020 blev der opstartet i alt 254 udsættelsessager med børn under 18 år på bopælen. Dette er et fald på 79 sager sammenlignet med 2019.

### Indstilling

Det indstilles:

At 1) Fattigdomsredegørelsen 2021 tages til efterretning

### Sagens forløb

02-12-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 06-12-2021 Magistraten

Fremsendes til [adresse] med bemærkning, at Magistraten i mødet den 6. december 2021 anbefaler, at byrådet tiltræder Magistratsafdelingen for Sociale Forhold og Beskæftigelses indstilling af 18. november 2021.

Zahra Nørgaard, rådmand Søs Christensen og Kristine Clausen tog forbehold og anførte, at de principielt er imod udarbejdelse af fattigdomsredegørelsen.

Det overvejes, om beskæftigelsesplanen og fattigdomsredegørelsen fremadrettet kan integreres.

 15-12-2021 [adresse]

Tilbagesendes Magistratsafdelingen for Sociale forhold og Beskæftigelse med bemærkning, at byrådet i sit møde den 15. december 2021 har vedtaget Magistratens foranstående indstilling af 6. december 2021.

Dansk Folkepartis byrådsgruppe tog redegørelsen til efterretning, men ønskede ført til protokol, at de principielt er imod, at der arbejdes med fattigdomsgrænser.

Magistratsafdelingen for Sociale Forhold og Beskæftigelse udarbejder notat.